钦定古今图书集成/历象汇编/岁功典/第011卷 > 《梁元帝纂要》 > 登春台赋〈以晴眺春野气和感深为韵〉张濛
## 钦定古今图书集成/历象汇编/岁功典/第011卷 > 《梁元帝纂要》 > 登春台赋〈以晴眺春野气和感深为韵〉张濛

“达万类者，莫尚于和气；郁万类者，莫极于幽情。故登
台而豁望，得寓目于春荣。”高临乎双阙，迥出乎重城。
洞千门而拂曙，披九陌于初晴。云当轩而气润，风溢
槛而光清。阴始分而土膏起，阳已动而泉脉生。缥缈
九层之端，希微四达之眺。春驭兴而摇裔，兴牵春而
窈窕。鸧鹒来于东野，鸿雁去于南津。爱烟霞而改旧，
“嘉草树而含新。思欣欣于丽景，情艳艳于《韶》春。虽懵
阴阳之义，且知天地之仁。我国家道洽众灵，化涵诸
夏，吹律岂劳于邹衍，操音宁藉于子野？德被荒遐而
有截，泽周品物而无假，因寿域以同归，奚乐郊而独
写。是知气之所感者情，情之所和者气。气苟达而内
惬，情必洽而外慰。等彼纯绵之温，若”享太牢之味，固
在极于羡溢，宁止臻于髣髴。不然者，太昊之令何荣，
老氏之言安贵而已也。春台高兮势峨峨，莺乱啭兮
传伐柯。聊登陟兮一过，揽春心兮未和。春台晓兮光
淡淡，花竞落兮如菼菼。远凭临兮一览，袅春心兮多
感。感因外而重遣，和自中而再寻。任三阳之荣悴，齐
万化以浮沉。风何知于虎啸，云何识于龙吟。犹春台
之蹈《泰》，与圣政之同深。

化以娱情。熙熙然不知吾之丧我，悠悠尔方悟象之
难名。矧夫见千门之景霁，逢六合之风清。夫何化者
之自化，使夫成者之自成。乐以忘归，叹《盘游》之楚。后。
极而起恨，痛伤心于屈平。”然则春之为气，可以感人；
台之为高，可以观徼。总山川以穷览，极宇宙而遐眺。
“俯瞻魏阙，散嘉气之氤氲；延望天门，登大明之皛耀。”
于时也，“三农伊始，百卉皆春；天地相近，雷云解屯。欣
太皞之在震，嘉勾芒之御辰。以斯观乎天倪，乃无所
不至；以是观乎王化，亦何远不均。”稽乎登台之意也，
寓兴实繁，忘情盖寡。独有役于耳目，匪安排于原野。
争徇物以矜能，建升高而自下。庸讵知澹乎无为？道
之所贵；起乎累土，采老氏之元言；歌彼《载阳》，识诗人
之所谓。方发生之道达，属阳和之布气。登台谓何？雅
兴逾多。玩《韶》景而则丽，聆微风而转和。虽黄鸟之可
悦，无同人而则那。时来何欢？物至而感。思千里之遐
骋，登九层以流览。褰裳未济，徒有望于江湖；藻鉴高
悬，且欲呈其肝胆。故其取类也远，寓兴也深。庶鉴《登
高》之赋，无遗《入爨》之音。